CELEX: 62020TN0278
Language: et
Date: 2020-05-11 00:00:00
Title: Kohtuasi T-278/20: 11. mail 2020 esitatud hagi – Zhejiang Hangtong Machinery Manufacture ja Ningbo Hi-Tech Zone Tongcheng Auto Parts versus komisjon

6.7.2020   
            
            
               ET
            
            
               Euroopa Liidu Teataja
            
            
               C 222/34
            
         
      11. mail 2020 esitatud hagi – Zhejiang Hangtong Machinery Manufacture ja Ningbo Hi-Tech Zone Tongcheng Auto Parts versus komisjon
      (Kohtuasi T-278/20)
      (2020/C 222/37)
      Kohtumenetluse keel: inglise
      
         Pooled
      
      
         Hagejad: Zhejiang Hangtong Machinery Manufacture Co. Ltd (Taizhou, Hiina), Ningbo Hi-Tech Zone Tongcheng Auto Parts Co. Ltd (Ningbo, Hiina) (esindajad: advokaadid K. Adamantopoulos ja P. Billiet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud määrus hagejaid puudutavas osas ja
               
            
                  —
               
               
                  mõista hagejate kohtukulud välja komisjonilt.
               
            
         Väited
      
      Hagejad paluvad tühistada komisjoni 3. märtsi 2020. aasta rakendusmääruse (EL) 2020/353, millega kehtestatakse Hiina Rahvavabariigist pärit terasrataste impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (1).
      Hagi põhjendamiseks tuginevad nad kolmele väitele.
      
                  1.
               
               
                  Esimene väide, et komisjon kohaldas selgelt valesti õigusnorme ja tegi ilmse hindamisvea asjaolude puhul ning kasutas circulus in probando, sest ta tuvastas esiteks, et hagejad loobusid korduvalt tegelikust koostööst komisjoniga ja kohaldas seetõttu alusmääruse (2) artikli 17 lõiget 4, ja teiseks, et hagejad taotlesid individuaalset dumpingumarginaali, selle asemel, et olla valimisse kaasatud eksportiv müüja alusmääruse artikli 17 lõigete 1 ja 2 järgi, rikkudes sellega alusmääruse artiklit 6, ning kolmandaks määras hagejatele tasakaalustava karistava jääktollimaksu maksimummääras, mis on ette nähtud pooltele, kes ei tee koostööd või kes endast teada ei anna, millega ta rikkus alusmääruse artikleid 2, 3 ja artikli 9 lõiget 4 ning õiguspärase ootuse, hea halduse, diskrimineerimise keelu ja proportsionaalsuse põhimõtteid.
               
            
                  2.
               
               
                  Teine väide, et komisjon kohaldas selgelt valesti õigusnorme ja tegi ilmse hindamisvea asjaolude puhul, rikkus hea halduse põhimõtet ja põhjendamiskohustust ning kasutas puudulikku ja vastuolulist põhjendust, sest esiteks kohaldas ta hagejate suhtes „kasutada olevate faktide“ kontseptsiooni, teiseks ei võtnud dumpingumarginaali arvutamisel vastuolus alusmääruse artikli 2 lõigetega 6a, 8, 10 ja 11, artiklitega 3 ja 6, artikli 9 lõikega 4, artikli 18 lõigetega 1 ja 3 ning WTO dumpinguvastase lepingu artiklitega 2, 3, artikli 6 lõigetega 6 ja 8 ning II lisa lõikega 3 arvesse hagejate (a) normaalväärtusi ja (b) ekspordihindu või alternatiivseid meetodeid nende ekspordihinna arvutamisel.
               
            
                  3.
               
               
                  Kolmas väide, et komisjon rikkus hagejate kaitseõigusi, sest ta keeldus esiteks arvutamast vastuolus alusmääruse artikli 20 lõigetega 2 ja 4 ning WTO dumpinguvastase lepingu artikliga 12.2 hagejate normaalväärtust ega avalikustanud seda, ja teiseks ei avalikustanud ta teavet selle kohta, mida ta võttis aluseks hagejate dumpingumarginaali ja tekitatud kahju arvutamisel.
               
            
         (1)  ELT 2020 L 65, lk 9.
      
         (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016 L 76, lk 21).